title: Εκτελεστικός κανονισμός (ΕΕ) 2015/2000 της Επιτροπής, της 9ης Νοεμβρίου 2015, για την τροποποίηση των κανονισμών (ΕΚ) αριθ. 546/2003, (ΕΚ) αριθ. 1342/2003, (ΕΚ) αριθ. 952/2006, (ΕΚ) αριθ. 826/2008, (ΕΚ) αριθ. 1295/2008, (ΕΚ) αριθ. 1296/2008, (ΕΕ) αριθ. 1272/2009, (ΕΕ) αριθ. 738/2010 και των εκτελεστικών κανονισμών (ΕΕ) αριθ. 543/2011 και (ΕΕ) αριθ. 511/2012 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών

text:
               10.11.2015

               EL

               Επίσημη Εφημερίδα της Ευρωπαϊκής Ένωσης

               L 292/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2000 ΤΗΣ ΕΠΙΤΡΟΠΉΣ
   της 9ης Νοεμβρίου 2015
   για την τροποποίηση των κανονισμών (ΕΚ) αριθ. 546/2003, (ΕΚ) αριθ. 1342/2003, (ΕΚ) αριθ. 952/2006, (ΕΚ) αριθ. 826/2008, (ΕΚ) αριθ. 1295/2008, (ΕΚ) αριθ. 1296/2008, (ΕΕ) αριθ. 1272/2009, (ΕΕ) αριθ. 738/2010 και των εκτελεστικών κανονισμών (ΕΕ) αριθ. 543/2011 και (ΕΕ) αριθ. 511/2012 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 223 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής (2) θεσπίζει κοινούς κανόνες για την κοινοποίηση πληροφοριών και εγγράφων από τα κράτη μέλη στην Επιτροπή. Οι κανόνες αυτοί καλύπτουν ιδίως την υποχρέωση των κρατών μελών να χρησιμοποιούν πληροφοριακά συστήματα που διατίθενται από την Επιτροπή και την επικύρωση των δικαιωμάτων πρόσβασης των αρχών ή των μεμονωμένων ατόμων που επιτρέπεται να διαβιβάζουν κοινοποιήσεις. Επιπλέον, ο κανονισμός (ΕΚ) αριθ. 792/2009 καθορίζει τις κοινές αρχές που εφαρμόζονται στα πληροφοριακά συστήματα, ώστε να υπάρχει εγγύηση για τη γνησιότητα, την ακεραιότητα και το ευανάγνωστο των εγγράφων διαχρονικά, και εξασφαλίζει την προστασία των προσωπικών δεδομένων. Η υποχρέωση χρησιμοποίησης αυτών των πληροφοριακών συστημάτων πρέπει να προβλέπεται σε κάθε κανονισμό για τη θέσπιση ειδικής υποχρέωσης κοινοποίησης.

               (2)

               Η Επιτροπή ανέπτυξε πληροφοριακό σύστημα που καθιστά δυνατή την ηλεκτρονική διαχείριση των εγγράφων και των διαδικασιών στο πλαίσιο των δικών της εσωτερικών διαδικασιών εργασίας και των σχέσεών της με τις αρχές που εμπλέκονται στην κοινή γεωργική πολιτική.

               (3)

               Πολλές υποχρεώσεις ανακοίνωσης και κοινοποίησης μπορούν να εκπληρωθούν μέσω του εν λόγω συστήματος, ιδίως αυτές που προβλέπονται στους κανονισμούς της Επιτροπής (ΕΚ) αριθ. 546/2003 (3), (ΕΚ) αριθ. 1342/2003 (4), (ΕΚ) αριθ. 952/2006 (5), (ΕΚ) αριθ. 826/2008 (6), (ΕΚ) αριθ. 1295/2008 (7), (ΕΚ) αριθ. 1296/2008 (8), (ΕΕ) αριθ. 1272/2009 (9), (ΕΕ) αριθ. 738/2010 (10) και τους εκτελεστικούς κανονισμούς της Επιτροπής (ΕΕ) αριθ. 543/2011 (11) και (ΕΕ) αριθ. 511/2012 (12).

               (4)

               Με στόχο την αποτελεσματική διαχείριση και λαμβανομένης υπόψη της αποκτηθείσας πείρας, θα πρέπει να τροποποιηθούν ορισμένες υποχρεώσεις όσον αφορά τις κοινοποιήσεις.

               (5)

               Συνεπώς, οι κανονισμοί (ΕΚ) αριθ. 546/2003, (ΕΚ) αριθ. 1342/2003, (ΕΚ) αριθ. 952/2006, (ΕΚ) αριθ. 826/2008, (ΕΚ) αριθ. 1295/2008, (ΕΚ) αριθ. 1296/2008, (ΕΕ) αριθ. 1272/2009, (ΕΕ) αριθ. 738/2010 και οι εκτελεστικοί κανονισμοί (ΕΕ) αριθ. 543/2011 και (ΕΕ) αριθ. 511/2012 θα πρέπει να τροποποιηθούν αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 546/2003, η παράγραφος 3 αντικαθίσταται από το ακόλουθο κείμενο:

      «3.   Η κοινοποίηση που αναφέρεται στην παράγραφο 1 πραγματοποιείται σύμφωνα με τον κανονισμό (ΕΚ) αριθ. 792/2009 της Επιτροπής (13).

   Άρθρο 2
   Στο άρθρο 16 του κανονισμού (ΕΚ) αριθ. 1342/2003 προστίθενται οι ακόλουθες παράγραφοι 3 και 4:

      «3.   Τα κράτη μέλη δεν υποχρεούνται να κοινοποιούν τις πληροφορίες που αναφέρονται στην παράγραφο 1 στοιχείο α) σημεία ii) και iii) και στοιχεία β) και γ) κατά τις περιόδους για τις οποίες δεν έχουν καθοριστεί επιστροφές κατά την εξαγωγή, φόρος κατά την εξαγωγή ή επισιτιστική βοήθεια.
      4.   Οι κοινοποιήσεις και οι ανακοινώσεις που αναφέρονται στις παραγράφους 1 και 2 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (14).

   Άρθρο 3
   Στο άρθρο 15α του κανονισμού (ΕΚ) αριθ. 952/2006, το δεύτερο εδάφιο αντικαθίσταται από το ακόλουθο κείμενο:

      «Κάθε κράτος μέλος γνωστοποιεί στην Επιτροπή πριν από το τέλος κάθε μήνα τους μέσους όρους τιμών που συγκέντρωσε σε εθνικό επίπεδο, καθώς και τις συνολικές αντίστοιχες ποσότητες και τις τυπικές αποκλίσεις. Οι μέσοι όροι και οι τυπικές αποκλίσεις σταθμίζονται βάσει των ποσοτήτων που γνωστοποιούνται από επιχειρήσεις οι οποίες εμπίπτουν στις διατάξεις του προηγούμενου εδαφίου. Η γνωστοποίηση γίνεται σύμφωνα με τον κανονισμό (ΕΚ) αριθ. 792/2009 της Επιτροπής (15).

   Άρθρο 4
   Το άρθρο 12 του κανονισμού (ΕΚ) αριθ. 826/2008 τροποποιείται ως εξής:

               1)

               οι παράγραφοι 3 και 4 αντικαθίστανται από το ακόλουθο κείμενο:
               «3.   Οι κοινοποιήσεις που αναφέρονται στην παράγραφο 1, περιλαμβανομένων και των κοινοποιήσεων “ουδέν”, πραγματοποιούνται σύμφωνα με τον κανονισμό (ΕΚ) αριθ. 792/2009.
               4.   Αναλυτικότερες πληροφορίες σχετικά με τις κοινοποιήσεις καθορίζονται στους κανονισμούς προκήρυξης του σχετικού διαγωνισμού.»

               2)

               η παράγραφος 5 απαλείφεται.

         Άρθρο 5
   Στο άρθρο 9 του κανονισμού (ΕΚ) αριθ. 1295/2008, προστίθεται η ακόλουθη παράγραφος 5:

      «5.   Οι κοινοποιήσεις που αναφέρονται στις παραγράφους 2 και 4 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (16).

   Άρθρο 6
   Στον κανονισμό (ΕΚ) αριθ. 1296/2008, το άρθρο 21α αντικαθίσταται από το ακόλουθο κείμενο:

      «Άρθρο 21a
      Οι κοινοποιήσεις που αναφέρονται στον παρόντα κανονισμό πραγματοποιούνται σύμφωνα με τις διατάξεις του κανονισμού (ΕΚ) αριθ. 792/2009 της Επιτροπής (17).

   Άρθρο 7
   Στον κανονισμό (ΕΕ) αριθ. 1272/2009, το άρθρο 58 αντικαθίσταται από το ακόλουθο κείμενο:

      «Άρθρο 58
      Μέθοδος που εφαρμόζεται στις υποχρεώσεις κοινοποίησης
      Οι κοινοποιήσεις που αναφέρονται στον παρόντα κανονισμό πραγματοποιούνται σύμφωνα με τις διατάξεις του κανονισμού (ΕΚ) αριθ. 792/2009 της Επιτροπής (18).

   Άρθρο 8
   Στο άρθρο 5 του κανονισμού (ΕΕ) αριθ. 738/2010, προστίθεται η ακόλουθη παράγραφος 10:

      «10.   Η κοινοποίηση που αναφέρεται στην παράγραφο 9 πραγματοποιείται σύμφωνα με τον κανονισμό (ΕΚ) αριθ. 792/2009 της Επιτροπής (19).

   Άρθρο 9
   Στο άρθρο 146 του εκτελεστικού κανονισμού (ΕΕ) αριθ. 543/2011, η παράγραφος 3 αντικαθίσταται από το ακόλουθο κείμενο:

      «3.   Οι κοινοποιήσεις που προβλέπονται στο άρθρο 9 παράγραφος 2, στο άρθρο 18 παράγραφοι 3 και 4, στο άρθρο 97, στο άρθρο 128, στο άρθρο 129 παράγραφος 1, στο άρθρο 130, στο άρθρο 131, στο άρθρο 134 παράγραφος 1 και στο παρόν άρθρο, καθώς και η αίτηση που προβλέπεται στο άρθρο 92 παράγραφος 1, πραγματοποιούνται σύμφωνα με τον κανονισμό (ΕΚ) αριθ. 792/2009.»

   Άρθρο 10
   Ο εκτελεστικός κανονισμός (ΕΕ) αριθ. 511/2012 τροποποιείται ως εξής:

               1)

               Στο άρθρο 1 παράγραφος 1 προστίθεται το ακόλουθο στοιχείο δ):

                           «δ)

                           τον συνολικό αριθμό των αναγνωρισμένων οργανώσεων παραγωγών, ενώσεων και διεπαγγελματικών οργανώσεων στο τέλος του προηγούμενου ημερολογιακού έτους.»

               2)

               Στο άρθρο 3 παράγραφος 1, το στοιχείο α) αντικαθίσταται από το ακόλουθο κείμενο:

                           «α)

                           τη συνολική ποσότητα νωπού γάλακτος, ανά κράτος μέλος παραγωγής, η οποία παραδόθηκε στην επικράτειά τους στο πλαίσιο συμβάσεων που έχουν αποτελέσει αντικείμενο διαπραγματεύσεων από τις αναγνωρισμένες οργανώσεις παραγωγών και ενώσεις σύμφωνα με το άρθρο 149 παράγραφος 2 στοιχείο στ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (20), κατά το προηγούμενο ημερολογιακό έτος, όπως κοινοποιήθηκε στις αρμόδιες αρχές βάσει του άρθρου 2 παράγραφος 3 του εν λόγω κανονισμού, αναφέροντας τον αριθμό των οργανώσεων παραγωγών και των ενώσεων, καθώς και τις αντίστοιχες παραδοθείσες ποσότητες.

                  (20)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).»"

               3)

               Παρεμβάλλεται το ακόλουθο άρθρο 5α:
               «Άρθρο 5a
               Οι κοινοποιήσεις που αναφέρονται στον παρόντα κανονισμό, με εξαίρεση εκείνες που αναφέρονται στο άρθρο 3 παράγραφος 2, πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (21).

                  (21)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).»"

         Άρθρο 11
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 16η Νοεμβρίου 2015.
   Ωστόσο, το άρθρο 3 εφαρμόζεται από την 1η Οκτωβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 9 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

      (3)  Κανονισμός (ΕΚ) αριθ. 546/2003 της Επιτροπής, της 27ης Μαρτίου 2003, όσον αφορά ορισμένες κοινοποιήσεις στοιχείων σχετικά με την εφαρμογή των κανονισμών του Συμβουλίου (ΕΟΚ) αριθ. 2771/75, (ΕΟΚ) αριθ. 2777/75 και (ΕΟΚ) αριθ. 2783/75 στους τομείς των αυγών και των πουλερικών (ΕΕ L 81 της 28.3.2003, σ. 12).

      (4)  Κανονισμός (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (ΕΕ L 189 της 29.7.2003, σ. 12).

      (5)  Κανονισμός (ΕΚ) αριθ. 952/2006 της Επιτροπής, της 29ης Ιουνίου 2006, σχετικά με τις λεπτομέρειες εφαρμογής του κανονισμού (ΕΚ) αριθ. 318/2006 του Συμβουλίου, όσον αφορά τη διαχείριση της εσωτερικής αγοράς και του καθεστώτος ποσοστώσεων στον τομέα της ζάχαρης (ΕΕ L 178 της 1.7.2006, σ. 39).

      (6)  Κανονισμός (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (ΕΕ L 223 της 21.8.2008, σ. 3).

      (7)  Κανονισμός (ΕΚ) αριθ. 1295/2008 της Επιτροπής, της 18ης Δεκεμβρίου 2008, περί εισαγωγών λυκίσκου προελεύσεως τρίτων χωρών (ΕΕ L 340 της 19.12.2008, σ. 45).

      (8)  Κανονισμός (ΕΚ) αριθ. 1296/2008 της Επιτροπής, της 18ης Δεκεμβρίου 2008, για τη θέσπιση των λεπτομερειών εφαρμογής των δασμολογικών ποσοστώσεων για την εισαγωγή αραβόσιτου και σόργου στην Ισπανία και αραβόσιτου στην Πορτογαλία (ΕΕ L 340 της 19.12.2008, σ. 57).

      (9)  Κανονισμός (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (ΕΕ L 349 της 29.12.2009, σ. 1).

      (10)  Κανονισμός (ΕΕ) αριθ. 738/2010 της Επιτροπής, της 16ης Αυγούστου 2010, για τη θέσπιση λεπτομερών κανόνων όσον αφορά τις πληρωμές στις γερμανικές οργανώσεις παραγωγών του τομέα του λυκίσκου (ΕΕ L 216 της 17.8.2010, σ. 11).

      (11)  Εκτελεστικός κανονισμός (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (ΕΕ L 157 της 15.6.2011, σ. 1).

      (12)  Εκτελεστικός κανονισμός (ΕΕ) αριθ. 511/2012 της Επιτροπής, της 15ης Ιουνίου 2012, για τις κοινοποιήσεις σχετικά με τις οργανώσεις παραγωγών και τις διεπαγγελματικές οργανώσεις, τις συμβατικές διαπραγματεύσεις και σχέσεις που προβλέπονται στον κανονισμό (ΕΚ) αριθ. 1234/2007 του Συμβουλίου στον τομέα του γάλακτος και των γαλακτοκομικών προϊόντων (ΕΕ L 156 της 16.6.2012, σ. 39).


title: Εκτελεστικός κανονισμός (ΕΕ) 2017/1390 της Επιτροπής, της 26ης Ιουλίου 2017, για τη 272η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

text:
               27.7.2017

               EL

               Επίσημη Εφημερίδα της Ευρωπαϊκής Ένωσης

               L 195/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1390 ΤΗΣ ΕΠΙΤΡΟΠΉΣ
   της 26ης Ιουλίου 2017
   για τη 272η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1 και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 περιλαμβάνει τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 20 Ιουλίου 2017 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει έξι πρόσωπα και τέσσερις οντότητες στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.

               (3)

               Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουλίου 2017.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881 /2002 τροποποιείται ως εξής:

                  1)

                  Υπό τον τίτλο «Φυσικά πρόσωπα» προστίθενται οι ακόλουθες καταχωρίσεις:

                              α)

                                 «Alexanda Amon Kotey (άλλως: α) Alexe Kotey· β) Alexanda Kote). Ημερομηνία γέννησης: 13.12.1983. Τόπος γέννησης: Λονδίνο, Ηνωμένο Βασίλειο. Ιθαγένεια: Βρετανική. Αριθ. διαβατηρίου: Ηνωμένο Βασίλειο της Μεγάλης Βρετανίας και της Βόρειας Ιρλανδίας 094477324, εκδόθηκε στις 5.3.2005. Άλλες πληροφορίες: Σωματικά χαρακτηριστικά: χρώμα οφθαλμών: σκούρο καφέ· χρώμα μαλλιών: μαύρο· χρώμα επιδερμίδας: σκούρο. Διακριτικά χαρακτηριστικά: γενειάδα. Εθνοτική καταγωγή: Κύπριος από τη Γκάνα. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              β)

                                 «Elshafee El Sheikh (άλλως: α) El Shafee Elsheikh· β) Alshafee El-Sheikh). Ημερομηνία γέννησης: 16.7.1988. Ημερομηνία γέννησης: Λονδίνο, Ηνωμένο Βασίλειο. Ιθαγένεια: Βρετανική. Αριθ. διαβατηρίου: Ηνωμένο Βασίλειο της Μεγάλης Βρετανίας και της Βόρειας Ιρλανδίας 801121547, εκδόθηκε στις 16.6.2009 (εκδοθέν από την Υπηρεσία Διαβατηρίων του Ηνωμένου Βασιλείου με ημερομηνία λήξης την 16.6.2019, ακυρώθηκε τον Δεκέμβριο του 2014). Άλλες πληροφορίες: Σωματικά χαρακτηριστικά: χρώμα οφθαλμών: σκούρο καφέ· χρώμα μαλλιών: μαύρο· χρώμα επιδερμίδας: σκούρο. Διακριτικά χαρακτηριστικά: γενειάδα. Όνομα μητρός: Maha Elgizouli. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              γ)

                                 «Muhammad Bahrum Naim Anggih Tamtomo (άλλως: α) Bahrun Naim· β) Anggih Tamtomo· γ) Abu Rayyan· δ) Abu Rayan· ε) Abu Aisyah). Ημερομηνία γέννησης: 6.9.1983. Τόπος γέννησης: α) Surakarta, Ινδονησία· β) Pekalongan, Ινδονησία. Ιθαγένεια: Ινδονησιακή. Διεύθυνση: α) Χαλέπι, Αραβική Δημοκρατία της Συρίας β) Ράκα, Αραβική Δημοκρατία της Συρίας. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              δ)

                                 «Malik Ruslanovich Barkhanoev (άλλως: α) Saifuddin· β) Saifuddin al-Ingushi· γ) Saifuddin Ingushi). Ημερομηνία γέννησης: 14.3.1992. Τόπος γέννησης: Χωριό Ordzhonikidzevskaya, περιφέρεια Sunzhenskiy, Ingushetia, Ρωσική Ομοσπονδία. Ιθαγένεια: Ρωσική. Διεύθυνση: Μοσούλη, Ιράκ. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              ε)

                                 «Murad Iraklievich Margoshvili (άλλως: α) Zurab Iraklievich Margoshvili· β) Murad Akhmedovich Madayev· γ) Lova Madayev· δ) Abu-Muslim Al-Shishani· ε) Muslim· στ) Lava· ζ) John· η) George· θ) Arthur· ι) Sedoy). Ημερομηνία γέννησης: 15.1.1970. Τόπος γέννησης: Grozny, Δημοκρατία της Τσετσενίας, Ρωσική Ομοσπονδία. Ιθαγένεια: α) Ρωσική· β) Γεωργιανή. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              στ)

                                 «OMAN ROCHMAN Ustadz (άλλως: α) Oman Rahman· β) Abu Sulaiman Aman Abdurrahman Al-Arkhabiliy· γ) Aman Abdul Rahman· δ) Aman Abdurahman· ε) Aman Abdurrachman· στ) Oman Abdulrohman· ζ) Oman Abdurrahman· η) Aman Abdurrahman). Ημερομηνία γέννησης: 5.1.1972. Τόπος γέννησης: Sumedang, Ινδονησία. Ιθαγένεια: Ινδονησιακή. Διεύθυνση: Pasir Putih Prison, Nusa Kambangan Island, Ινδονησία. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.».

                  2)

                  Υπό τον τίτλο «Νομικά πρόσωπα, ομάδες και οντότητες» προστίθενται οι ακόλουθες καταχωρίσεις:

                              α)

                                 «HANIFA MONEY EXCHANGE OFFICE (BRANCH LOCATED IN ALBU KAMAL, SYRIAN ARAB REPUBLIC) (άλλως: α) Hanifah Currency Exchange· β) Hanifeh Exchange· γ) Hanifa Exchange· δ) Hunaifa Office· ε) Hanifah Exchange Company· στ) Hanifa Money Exchange Office). Διεύθυνση: Albu Kamal (Al-Bukamal), Αραβική Δημοκρατία της Συρίας. Άλλες πληροφορίες: Επιχείρηση μετατροπής συναλλάγματος στο Albu Kamal (Al-Bukamal), Αραβική Δημοκρατία της Συρίας. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              β)

                                 «SELSELAT AL-THAHAB (άλλως: α) Silsilet al Thahab· β) Selselat al Thahab For Money Exchange· γ) Silsilat Money Exchange Company· δ) Silsilah Money Exchange Company· ε) Al Silsilah al Dhahaba· στ) Silsalat al Dhab). Διεύθυνση: α) Al-Kadhumi Complex, Al-Harthia, Βαγδάτη, Ιράκ· β) Al-Abbas Street, Karbala, Ιράκ. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              γ)

                                 «Jaysh Khalid Ibn al Waleed (άλλως: α) Khalid ibn al-Walid Army· β) Liwa Shuhada al-Yarmouk· γ) Harakat al-Muthanna al-Islamia). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.»·

                              δ)

                                 «Jund Al Aqsa (άλλως: α) The Soldiers of Aqsa· β) Soldiers of Aqsa· γ) Sarayat Al Quds). Διεύθυνση: α) Idlib Governorate, Αραβική Δημοκρατία της Συρίας· β) Hama Governorate, Αραβική Δημοκρατία της Συρίας. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 20.7.2017.».

                  3)

                  Η ακόλουθη καταχώριση υπό τον τίτλο«Φυσικά πρόσωπα» διαγράφεται:
                  «Othman Deramchi (γνωστός και ως Abou Youssef). Διεύθυνση: Αλγερία. Ημερομηνία γέννησης: 7.6.1954. Τόπος γέννησης: Tighennif, Αλγερία. Ιθαγένεια: Αλγερινή. Άλλες πληροφορίες: α) Ιταλικός ΑΦΜ DRMTMN54H07Z301T· Β) Απελάθηκε από την Ιταλία στην Αλγερία στις 22.8.2008, γ) Πεθερός του Djamel Lounici. Ημερομηνία καταχώρησης που αναφέρεται στο άρθρο 2α παράγραφος 4 στοιχείο β): 17.3.2004.».


title: Εκτελεστικος κανονισμος (ΕΕ) αριθ. 477/2014 του Συμβουλιου, της 12ης Μαΐου 2014 , για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               12.5.2014

               EL

               Επίσημη Εφημερίδα της Ευρωπαϊκής Ένωσης

               L 137/3

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 477/2014 ΤΟΥ ΣΥΜΒΟΥΛΙΟΥ
   της 12ης Μαΐου 2014
   για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1) και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Εν όψει της σοβαρότητας της κατάστασης, το Συμβούλιο κρίνει ότι επιπλέον πρόσωπα και οντότητες θα πρέπει να προστεθούν στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα ως έχει στο παράρτημα Ι του κανονισμού (ΕΕ) αριθ. 269/2014.

               (3)

               Το παράρτημα Ι του κανονισμού (ΕΕ) αριθ. 269/2014 θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα και οι οντότητες που απαριθμούνται στο παράρτημα του παρόντος κανονισμού προστίθενται στον κατάλογο του παραρτήματος Ι του κανονισμού (ΕΕ) αριθ. 269/2014.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαΐου 2014.

            Για το Συμβούλιο

            Η Πρόεδρος

         C. ASHTON

      (1)  ΕΕ L 78, 17.3.2014, σ. 6.

      ΠΑΡΑΡΤΗΜΑ

         Κατάλογος των αναφερομένων στο άρθρο 1 προσώπων και οντοτήτων

                  Ονοματεπώνυμο

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  Vyacheslav Viktorovich VOLODIN

                  Γεννήθηκε στις 4 Φεβρουαρίου 1964 στην Alekseevka, περιφέρεια Saratov.

                  Πρώτος αναπληρωτής επιτελάρχης του Προεδρικού Γραφείου της Ρωσίας. Υπεύθυνος για την εποπτεία της πολιτικής ένταξης της προσαρτηθείσας ουκρανικής περιφέρειας της Κριμαίας στη Ρωσική Ομοσπονδία.

                  12.5.2014

                  2.

                  Vladimir SHAMANOV

                  Γεννήθηκε στις 15.2.1954 στο Barnaul.

                  Διοικητής των ρωσικών αερομεταφερόμενων μονάδων, Στρατηγός. Λόγω της υψηλής θέσης του, είναι υπεύθυνος για την ανάπτυξη ρωσικών αερομεταφερόμενων δυνάμεων στην Κριμαία.

                  12.5.2014

                  3.

                  Vladimir Nikolaevich PLIGIN

                  Γεννήθηκε στις 19.5.1960 στο Ignatovo, περιφέρεια Vologodsk, ΕΣΣΔ.

                  Πρόεδρος της Επιτροπής Συνταγματικού Δικαίου της Δούμας. Υπεύθυνος για τη διευκόλυνση της θέσπισης της νομοθεσίας σχετικά με την προσάρτηση της Κριμαίας και της Σεβαστούπολης στη Ρωσική Ομοσπονδία.

                  12.5.2014

                  4.

                  Petr Grigorievich JAROSH

                  Ασκών καθήκοντα επικεφαλής του γραφείου της Ομοσπονδιακής Υπηρεσίας Μετανάστευσης για την Κριμαία. Υπεύθυνος για τη συστηματική και ταχεία έκδοση ρωσικών διαβατηρίων σε κατοίκους της Κριμαίας.

                  12.5.2014

                  5.

                  Oleg Grigorievich KOZYURA

                  Γεννήθηκε στις 19.12.1962 στο Zaporozhye

                  Ασκών καθήκοντα επικεφαλής του γραφείου της Ομοσπονδιακής Υπηρεσίας Μετανάστευσης για τη Σεβαστούπολη. Υπεύθυνος για τη συστηματική και ταχεία έκδοση ρωσικών διαβατηρίων σε κατοίκους της Κριμαίας.

                  12.5.2014

                  6.

                  Viacheslav PONOMARIOV

                  Αυτοανακηρυχθείς δήμαρχος του Slaviansk. Κάλεσε τον Πρόεδρο Πούτιν να στείλει ρωσικά στρατεύματα για να προστατεύσουν την πόλη και αργότερα ζήτησε την παροχή όπλων. Οι άντρες του εμπλέκονται σε απαγωγές (συνέλαβαν την Ουκρανή ρεπόρτερ Irma Krat και τον Simon Ostrovsky, ρεπόρτερ του Vice News, τους οποίους απελευθέρωσαν στη συνέχεια· επίσης αιχμαλώτισαν στρατιωτικούς παρατηρητές που ήταν παρόντες δυνάμει του εγγράφου της Βιέννης του ΟΑΣΕ).

                  12.5.2014

                  7.

                  Igor Mykolaiovych BEZLER

                  Γεννήθηκε το 1965

                  Ένας από τους ηγέτες της αυτοανακηρυχθείσας πολιτοφυλακής της Horlivka. Κατέλαβε το κτίριο του γραφείου της Υπηρεσίας Ασφαλείας της Ουκρανίας στην περιφέρεια του Donetsk και στη συνέχεια το περιφερειακό γραφείο του Υπουργείου Εσωτερικών στην πόλη Horlivka. Συνδέεται με τον Ihor Strielkov, υπό τις διαταγές του οποίου ενεπλάκη στον φόνο του Volodymyr Rybak, μέλους του δημοτικού συμβουλίου της Horlivka, σύμφωνα με την SBU.

                  12.5.2014

                  8.

                  Igor KAKIDZYANOV

                  Ένας από τους ηγέτες των ενόπλων δυνάμεων της αυτοανακηρυχθείσας «Λαϊκής Δημοκρατίας του Donetsk». Σκοπός τους είναι να «προστατευθεί ο λαός της Λαϊκής Δημοκρατίας του Donetsk και η εδαφική ακεραιότητα της Δημοκρατίας» σύμφωνα με τον Pushylin, έναν από τους ηγέτες της «Λαϊκής Δημοκρατίας του Donetsk».

                  12.5.2014

                  9.

                  Oleg TSARIOV

                  Μέλος του Κοινοβουλίου. Ζήτησε δημόσια τη δημιουργία της Ομοσπονδιακής Δημοκρατίας της Νοβορωσίας, που αποτελείται από νοτιοανατολικές περιοχές της Ουκρανίας.

                  12.5.2014

                  10.

                  Roman LYAGIN

                  Επικεφαλής της Κεντρικής Επιτροπής των Εκλογών της «Λαϊκής Δημοκρατίας του Donetsk». Έλαβε ενεργό μέρος στη διοργάνωση του δημοψηφίσματος της 11ης Μαΐου για την αυτοδιάθεση της «Λαϊκής Δημοκρατίας του Donetsk».

                  12.5.2014

                  11.

                  Aleksandr MALYKHIN

                  Επικεφαλής της Κεντρικής Επιτροπής των Εκλογών της «Λαϊκής Δημοκρατίας του Lugansk». Έλαβε ενεργό μέρος στη διοργάνωση του δημοψηφίσματος της 11ης Μαΐου για την αυτοδιάθεση της «Λαϊκής Δημοκρατίας του Lugansk».

                  12.5.2014

                  12.

                  Natalia Vladimirovna POKLONSKAYA

                  Γεννήθηκε στις 18.3.1980 στην Eupatoria

                  Εισαγγελέας της Κριμαίας. Συμβάλλει ενεργά στην υλοποίηση της προσάρτησης της Κριμαίας από τη Ρωσία.

                  12.5.2014

                  13.

                  Igor Sergeievich SHEVCHENKO

                  Ασκών καθήκοντα εισαγγελέα της Σεβαστούπολης. Συμβάλλει ενεργά στην υλοποίηση της προσάρτησης της Σεβαστούπολης από τη Ρωσία.

                  12.5.2014

      Οντότητες:

                  Ονομασία

                  Πληροφορίες ταυτοποίησης

                  Αιτιολογία

                  Ημερομηνία καταχώρισης

                  1.

                  PJSC CHERNOMORNEFTEGAZ

                  Στις 17.3.2014 το «Κοινοβούλιο της Κριμαίας» εξέδωσε ψήφισμα με το οποίο κηρύσσει την απαλλοτρίωση περιουσιακών στοιχείων που ανήκουν στην επιχείρηση Chernomorneftegaz εξ ονόματος της «Δημοκρατίας της Κριμαίας». Συνεπώς η επιχείρηση ουσιαστικά δημεύθηκε από τις «αρχές» της Κριμαίας.

                  12.5.2014

                  2.

                  FEODOSIA

                  Στις 17.3.2014 το «Κοινοβούλιο της Κριμαίας» εξέδωσε ψήφισμα με το οποίο κηρύσσει την απαλλοτρίωση περιουσιακών στοιχείων που ανήκουν στην επιχείρηση Feodosia εξ ονόματος της «Δημοκρατίας της Κριμαίας». Συνεπώς η επιχείρηση ουσιαστικά δημεύθηκε από τις «αρχές» της Κριμαίας.

                  12.5.2014


title: Εκτελεστικός κανονισμός (ΕΕ) 2015/274 της Επιτροπής, της 19ης Φεβρουαρίου 2015 , για τη 226η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               20.2.2015

               EL

               Επίσημη Εφημερίδα της Ευρωπαϊκής Ένωσης

               L 47/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/274 ΤΗΣ ΕΠΙΤΡΟΠΉΣ
   της 19ης Φεβρουαρίου 2015
   για τη 226η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

               (2)

               Στις 10 Φεβρουαρίου 2015, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να προσθέσει ένα πρόσωπο στον κατάλογο της Επιτροπής Κυρώσεων κατά της Αλ Κάιντα που περιλαμβάνει πρόσωπα, ομάδες και οντότητες στα οποία θα πρέπει να εφαρμοστεί η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί ανάλογα.

               (4)

               Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, αυτός θα πρέπει να τεθεί σε ισχύ πάραυτα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2015.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002 οι ακόλουθες καταχωρίσεις προστίθενται στον τίτλο «Φυσικά πρόσωπα»:

         «Denis Mamadou Gerhard Cuspert (γνωστός και ως Abu Talha al-Almani). Ημερομηνία γέννησης: 18.10.1975. Τόπος γέννησης: Βερολίνο, Γερμανία. Εθνικότητα: Γερμανική. Εθνικός αριθμός ταυτότητας: 2550439611 (γερμανικός εθνικός αναγνωριστικός αριθμός ταυτότητας, εκδοθείς στην περιφέρεια Friedrichshain-Kreuzberg του Βερολίνου, Γερμανία, στις 22.4.2010, λήγει στις 21.4.2020). Διεύθυνση: Karl-Marx-Str. 210, 12055 Berlin, Germany. Άλλες πληροφορίες: α) Σωματικά χαρακτηριστικά: χρώμα οφθαλμών: καστανό· χρώμα μαλλιών: μαύρο· ύψος: 178 cm. Τατουάζ: BROKEN DREAMS με γράμματα (στην οπίσθια πλευρά) και τοπίο της Αφρικής (στον επάνω δεξιό βραχίονα)· β) Ονοματεπώνυμο πατρός: Richard Luc-Giffard· γ) Ονοματεπώνυμο μητρός: Sigrid Cuspert· δ) Διαμένει στην περιοχή της Συρίας/Τουρκίας (τον Ιανουάριο του 2015). Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 10.2.2015.»


title: Εκτελεστικός κανονισμός (ΕΕ) 2017/1374 του Συμβουλίου, της 25ης Ιουλίου 2017, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               26.7.2017

               EL

               Επίσημη Εφημερίδα της Ευρωπαϊκής Ένωσης

               L 194/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1374 ΤΟΥ ΣΥΜΒΟΥΛΊΟΥ
   της 25ης Ιουλίου 2017
   για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφοι 1 και 3,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Το Συμβούλιο επανεξέτασε την καταχώριση για ένα πρόσωπο που παρατίθεται στο παράρτημα I του κανονισμού (ΕΕ) αριθ. 269/2014. Η καταχώριση που αφορά το εν λόγω πρόσωπο θα πρέπει να τροποποιηθεί.

               (3)

               Το παράρτημα I του κανονισμού (ΕΕ) αριθ. 269/2014 θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 269/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2017.

            Για το Συμβούλιο

            Ο Πρόεδρος

         M. MAASIKAS

      (1)  ΕΕ L 78 της 17.3.2014, σ. 6.

      ΠΑΡΑΡΤΗΜΑ
      Στο παράρτημα I του κανονισμού (ΕΕ) αριθ. 269/2014, υπό τον τίτλο «Πρόσωπα», η καταχώριση αριθ. 92 αντικαθίσταται από το ακόλουθο κείμενο:

                     Ονοματεπώνυμο

                     Πληροφορίες ταυτοποίησης

                     Αιτιολογία

                     Ημερομηνία καταχώρισης

                     «92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Ημερομηνία γέννησης: 15.12.1951
                     Τόπος γέννησης: Λένινγκραντ (Αγία Πετρούπολη).

                     Ο Arkady Rotenberg είναι επιφανής Ρώσος επιχειρηματίας με στενές προσωπικές σχέσεις με τον πρόεδρο Πούτιν. Από τον Μάρτιο του 2014 ο Rotenberg ή οι εταιρείες του έχουν λάβει κρατικές συμβάσεις συνολικού ύψους άνω των 7 δισεκατ. USD. Το 2015 ο Rotenberg βρέθηκε στην κορυφή της ετήσιας κατάταξης των δημόσιων συμβάσεων με βάση την αξία, καθώς η ρωσική κυβέρνηση του ανέθεσε συμβάσεις αξίας 555 δισεκατ. ρουβλίων. Πολλά από τα συμβόλαια αυτά ανατέθηκαν χωρίς επίσημες διαγωνιστικές διαδικασίες. Στις 30 Ιανουαρίου 2015 ο πρωθυπουργός Dmitry Medvedev υπέγραψε διάταγμα που ανέθετε στην εταιρεία Stroygazmontazh (ιδιοκτησίας του Rotenberg) δημόσια σύμβαση για την κατασκευή της γέφυρας Kerch από τη Ρωσία προς την παρανόμως προσαρτηθείσα Αυτόνομη Δημοκρατία της Κριμαίας. Μέσω των συμβάσεων αυτών επωφελήθηκε οικονομικά από ρώσους ιθύνοντες υπεύθυνους για την προσάρτηση της Κριμαίας ή την αποσταθεροποίηση της ανατολικής Ουκρανίας.
                     Είναι ιδιοκτήτης της εταιρείας Stroygazmontazh, στην οποία ανατέθηκε δημόσια σύμβαση για την κατασκευή της γέφυρας Kerch από τη Ρωσία προς την παρανόμως προσαρτηθείσα Αυτόνομη Δημοκρατία της Κριμαίας, εδραιώνοντας κατ' αυτόν τον τρόπο την ενσωμάτωσή της στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας της Ουκρανίας. Ομοίως, τον Ιανουάριο του 2017 ανατέθηκε στη Stroygazmontazh η δημόσια σύμβαση αξίας 17 δισεκατ. ρουβλίων για την κατασκευή σιδηροδρομικής γραμμής επί της γέφυρας Kerch, κάτι που επίσης υπονομεύει περαιτέρω την εδαφική ακεραιότητα της Ουκρανίας.
                     Είναι πρόεδρος του διοικητικού συμβουλίου του εκδοτικού οίκου Prosvescheniye, που έχει συγκεκριμένα εφαρμόσει το πρόγραμμα “Για τα παιδιά της Ρωσίας: Διεύθυνση — Κριμαία”, μια εκστρατεία δημόσιων σχέσεων που σχεδιάστηκε για να πείσει τα παιδιά της Κριμαίας ότι τώρα είναι ρώσοι πολίτες που ζουν στη Ρωσία και, συνεπώς, υποστηρίζει την πολιτική της ρωσικής κυβέρνησης για την ενσωμάτωση της Κριμαίας στη Ρωσία.

                     30.7.2014»


title: Εκτελεστικός κανονισμός (ΕΕ) 2017/1476 της Επιτροπής, της 11ης Αυγούστου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  17.8.2017

                  EL

                  Επίσημη Εφημερίδα της Ευρωπαϊκής Ένωσης

                  L 211/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1476 ΤΗΣ ΕΠΙΤΡΟΠΉΣ
      της 11ης Αυγούστου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 11 Αυγούστου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη (κωδικός ΣΟ)

                     Αιτιολογία

                     (1)

                     (2)

                     (3)

                     Προϊόν (αποκαλούμενο «οδοντιατρική λυχνία διόδων εκπομπής φωτός (LED)») κατασκευασμένο από διαφορετικά υλικά όπως γυαλί, πλαστικό και διάφορα μέταλλα, το οποίο περιλαμβάνει πολλές διόδους εκπομπής φωτός (LED). Παρουσιάζεται στερεωμένο σε περιστρεφόμενο βραχίονα. Ο περιστρεφόμενος βραχίονας μπορεί να είναι στερεωμένος είτε σε οδοντιατρική πολυθρόνα είτε π.χ. στον τοίχο ή στην οροφή οδοντιατρικού χειρουργείου.
                     Είναι σχεδιασμένο για τον φωτισμό της στοματικής κοιλότητας κατά τη διάρκεια οδοντιατρικής θεραπείας. Το επίπεδο, το χρώμα και το σχήμα του παραγόμενου φωτός προορίζεται για χρήση ειδικά από οδοντιάτρους.
                     Βλ. εικόνα (*1).

                     9405 40 99

                     Η κατάταξη καθορίζεται από τους γενικούς κανόνες 1, 3 (γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 9405 , 9405 40  και 9405 40 99 .
                     Η κατάταξη στην κλάση 9018  ως ιατρικό όργανο ή συσκευή αποκλείεται, επειδή η κλάση αυτή δεν περιλαμβάνει ορισμένα είδη πλήρους οδοντιατρικού εξοπλισμού (όπως σκιαλυτικοί λαμπτήρες) όταν παρουσιάζονται χωριστά· τα εν λόγω είδη πρέπει να κατατάσσονται στις αντίστοιχες κλάσεις τους [βλ. επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 9018 , μέρος II σημείο ii), και τις εξαιρέσεις σύμφωνα με το μέρος II].
                     Το προϊόν έχει τα χαρακτηριστικά και τον σχεδιασμό ηλεκτρικού λαμπτήρα/συσκευής φωτισμού της κλάσης 9405 , η οποία καλύπτει ηλεκτρικές εξειδικευμένες συσκευές φωτισμού που είναι δυνατό να αποτελούνται από οιαδήποτε ύλη και να χρησιμοποιούν οιαδήποτε πηγή φωτός (βλ. επίσης τις ΕΣΕΣ για την κλάση 9405 , μέρος I).
                     Το προϊόν, που αποτελείται από διάφορες ύλες, εκ των οποίων καμία δεν του προσδίδει τον ουσιώδη χαρακτήρα του, πρέπει επομένως να καταταχθεί στον κωδικό ΣΟ 9405 40 99  ως άλλη ηλεκτρική συσκευή φωτισμού από ύλες άλλες από πλαστικές.

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 554/2012 της Επιτροπής, της 19ης Ιουνίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               27.6.2012

               EL

               Επίσημη Εφημερίδα της Ευρωπαϊκής Ένωσης

               L 166/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 554/2012 ΤΗΣ ΕΠΙΤΡΟΠΉΣ
   της 19ης Ιουνίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               5)

               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουνίου 2012.

            Για την Επιτροπή, εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Διακοσμητικό κλωνάρι αποτελούμενο από τεχνητά άνθη (αλεξανδρινό – euphorbia pulcherrima), φυλλώματα και καρπούς (κλαδάκια κωνοφόρων και μούρα). Κατασκευάζεται από ύφασμα μπροκάρ, πλαστικές ύλες και ένα μεταλλικό σύρμα.
                  Το προϊόν προορίζεται να χρησιμοποιηθεί ως διακόσμηση κεριού. Παρουσιάζεται χωρίς το κερί και το κηροπήγιο.

                      (1) Βλ. εικόνα.

                  6702 90 00

                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 6702 και 6702 90 00.
                  Το κλωνάρι δεν πρέπει να θεωρηθεί είδος για γιορτές της κλάσης 9505, εφόσον δεν έχει αποκλειστικά σχεδιαστεί, κατασκευαστεί και αναγνωριστεί ως είδος για γιορτές. Δεν φέρει αποτυπώσεις, διακοσμητικά στοιχεία, σύμβολα ή επιγραφές, οπότε δεν προορίζεται να χρησιμοποιηθεί σε συγκεκριμένη γιορτή (βλ. επίσης τις Επεξηγηματικές Σημειώσεις ΣΟ στην κλάση 9505).
                  Συνεπώς, αποκλείεται η κατάταξη στην κλάση 9505 στα είδη για γιορτές.
                  Επομένως, πρέπει να καταταχθεί στον κωδικό ΣΟ 6702 90 00 ως είδος από τεχνητά άνθη, φυλλώματα και καρπούς από άλλες ύλες.

         (1)  Η εικόνα έχει καθαρά πληροφοριακό χαρακτήρα.


title: Εκτελεστικός κανονισμός (ΕΕ) αριθ. 1204/2011 της Επιτροπής, της 18ης Νοεμβρίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               23.11.2011

               EL

               Επίσημη Εφημερίδα της Ευρωπαϊκής Ένωσης

               L 305/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1204/2011 ΤΗΣ ΕΠΙΤΡΟΠΉΣ
   της 18ης Νοεμβρίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί από τις τελωνειακές αρχές κρατών μελών σχετικά με την κατάταξη εμπορευμάτων στη συνδυασμένη ονοματολογία, αλλά δεν είναι σύμφωνες με τον παρόντα κανονισμό, μπορεί να συνεχίζει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Η Επιτροπή Τελωνειακού Κώδικα δεν εξέδωσε γνώμη εντός της προθεσμίας που καθόρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από αυτήν της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2011.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                              1.

                              Μια εναλλασσόμενη συσκευή χειρός, αποτελούμενη από λυχνία εκκενώσεως, φακό, πλήκτρο ενεργοποίησης και φωτεινή ένδειξη (αποκαλούμενη και ως συσκευή χειρός «έντονου παλμικού φωτός (IPL)»).
                              Η συσκευή παράγει έντονο παλμικό φως διαφορετικού εύρους παλμού έως και 100 ms, με μήκος κύματος 650-1 200 nm, με εστιακό μέγεθος 16 x 46 mm και με μέγιστη ροή 45 J/cm2.
                              Λειτουργεί μόνο σε συνδυασμό με μια μηχανή (τη «βασική μονάδα») από την οποία λαμβάνει την ισχύ, τα σήματα ελέγχου και το υγρό ψύξης. Η «βασική μονάδα» αποτελείται από την πηγή ηλεκτρικού ρεύματος, την μονάδα ελέγχου με την οθόνη ενδείξεων και την μονάδα ψύξης και είναι επίσης σε θέση να εργάζεται με «συσκευές χειρός με λέιζερ».
                              Όταν συνδεθεί με την «βασική μονάδα», η συσκευή χρησιμοποιείται για εξειδικευμένες μορφές αισθητικών υπηρεσιών, όπως για παράδειγμα, για τη μόνιμη αποτρίχωση.

                  8543 90 00

                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 2 β) του Τμήματος XVI καθώς και από το κείμενο των κωδικών ΣΟ 8543 και 8543 90 00.
                  Καθώς το έντονο παλμικό φως που παράγεται από τη λυχνία εκκενώσεως δεν αποτελεί δέσμη ακτίνων λέιζερ, αποκλείεται η κατάταξη στην κλάση 9013 ως λέιζερ.
                  Εξαιτίας των χαρακτηριστικών και των αντικειμενικών ιδιοτήτων της, και ιδίως λόγω του ότι αποτελεί κατασκευή ηλεκτρονικής φύσης, η συσκευή δεν ομοιάζει με εναλλασσόμενο εργαλείο (βλ. σημείωση 1 ( ιδ) του Τμήματος XVI). Όταν εργάζεται σε συνδυασμό με τη «βασική μονάδα», η συσκευή μπορεί να χαρακτηριστεί ως εργαλειομηχανή η οποία επιτελεί δική της λειτουργία που δεν κατονομάζεται ούτε περιλαμβάνεται αλλού στο κεφάλαιο 85.
                  Η συσκευή είναι απαραίτητη για τη λειτουργία της μηχανής, δεδομένου ότι η μηχανή δεν μπορεί να λειτουργήσει χωρίς αυτήν.
                  Η συσκευή πρέπει επομένως να καταταγεί στον κωδικό ΣΟ 8543 90 00 ως μέρος άλλων ηλεκτρικών μηχανών και συσκευών που έχουν δική τους λειτουργία, που δεν κατονομάζονται ούτε περιλαμβάνονται αλλού στο κεφάλαιο 85.

                              2.

                              Μια εναλλασσόμενη συσκευή χειρός, αποτελούμενη από λέιζερ σταθερής κατάστασης, φακό, διακόπτη επιλογής εστιακού μεγέθους και πλήκτρο ενεργοποίησης (αποκαλούμενη και ως «συσκευή χειρός με λέιζερ»).
                              Η συσκευή παράγει φως λέιζερ διαφορετικού εύρους παλμού έως και 100 ms, με μήκος κύματος 1 064 nm, με προσαρμόσιμο εστιακό μέγεθος με διάμετρο 1, 5, 3, 6 και 9 mm και με μέγιστη ροή 700 J/cm2.
                              Λειτουργεί μόνο σε συνδυασμό με μια μηχανή (τη «βασική μονάδα») από την οποία λαμβάνει την ισχύ, τα σήματα ελέγχου και το υγρό ψύξης. Η «βασική μονάδα» αποτελείται από την πηγή ηλεκτρικού ρεύματος, την μονάδα ελέγχου με την οθόνη ενδείξεων και την μονάδα ψύξης και είναι επίσης σε θέση να εργάζεται με «συσκευές χειρός έντονου παλμικού φωτός (IPL)».
                              Όταν συνδεθεί με την «βασική μονάδα», η συσκευή χρησιμοποιείται ειδικότερα για την αισθητική βελτίωση των φλεβών των κάτω άκρων.

                  8543 90 00

                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 2 β) του Τμήματος XVI καθώς και από το κείμενο των κωδικών ΣΟ 8543 και 8543 90 00.
                  Δεδομένου ότι το λέιζερ είναι ειδικά σχεδιασμένο για να παράγει φως λέιζερ ορισμένου εύρους παλμού και εστιακού μεγέθους, η συσκευή είναι προσαρμοσμένη να επιτελεί ειδική λειτουργία. Όταν εργάζεται σε συνδυασμό με την «βασική μονάδα», η συσκευή μπορεί να χαρακτηριστεί ως εργαλειομηχανή η οποία επιτελεί δική της λειτουργία που δεν κατονομάζεται ούτε περιλαμβάνεται αλλού στο κεφάλαιο 85.
                  Συνεπώς, αποκλείεται η κατάταξη στην κλάση 9013 ως λέιζερ, (βλ. επίσης την Επεξηγηματική σημείωση του ΕΣ για την κλάση 9013 σημείο 2, τέταρτη παράγραφος).
                  Εξαιτίας των χαρακτηριστικών και των αντικειμενικών ιδιοτήτων της, και ιδίως λόγω του ότι αποτελεί κατασκευή ηλεκτρονικής φύσης, η συσκευή δεν ομοιάζει με εναλλασσόμενο εργαλείο (βλ. σημείωση 1 (ιδ) του Τμήματος XVI).
                  Η συσκευή είναι απαραίτητη για τη λειτουργία της μηχανής, δεδομένου ότι η μηχανή δεν μπορεί να λειτουργήσει χωρίς αυτήν.
                  Η συσκευή πρέπει επομένως να καταταγεί στον κωδικό ΣΟ 8543 90 00 ως μέρος άλλων ηλεκτρικών μηχανών και συσκευών που έχουν δική τους λειτουργία, που δεν κατονομάζονται ούτε περιλαμβάνονται αλλού στο κεφάλαιο 85.


title: Εκτελεστικός κανονισμός (ΕΕ) αριθ. 586/2014 της Επιτροπής, της 2ας Ιουνίου 2014 , σχετικά με παρέκκλιση από τον κανονισμό (ΕΚ) αριθ. 1967/2006 του Συμβουλίου όσον αφορά την απαγόρευση της αλιείας επάνω από προστατευόμενα ενδιαιτήματα και την ελάχιστη απόσταση από την ακτή και το βάθος για τις μηχανότρατες με ζευγαρωτά σκάφη ( «gangui» ) που αλιεύουν σε ορισμένα χωρικά ύδατα της Γαλλίας (Provence — Alpes — Côte d'Azur)

text:
               3.6.2014

               EL

               Επίσημη Εφημερίδα της Ευρωπαϊκής Ένωσης

               L 164/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 586/2014 ΤΗΣ ΕΠΙΤΡΟΠΉΣ
   της 2ας Ιουνίου 2014
   σχετικά με παρέκκλιση από τον κανονισμό (ΕΚ) αριθ. 1967/2006 του Συμβουλίου όσον αφορά την απαγόρευση της αλιείας επάνω από προστατευόμενα ενδιαιτήματα και την ελάχιστη απόσταση από την ακτή και το βάθος για τις μηχανότρατες με ζευγαρωτά σκάφη («gangui») που αλιεύουν σε ορισμένα χωρικά ύδατα της Γαλλίας (Provence — Alpes — Côte d'Azur)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα (1), και ιδίως το άρθρο 4 παράγραφος 5 και το άρθρο 13 παράγραφοι 5 και 10,
   Εκτιμώντας τα ακόλουθα:

               (1)

               Το άρθρο 4 παράγραφος 1 του κανονισμού (ΕΚ) αριθ. 1967/2006 απαγορεύει την αλιεία με δίχτυα τράτας, δράγες, γρι γρι, γρίπους συρόμενους από σκάφος, πεζότρατες ή παρόμοια δίχτυα επάνω από βυθούς με θαλάσσια βλάστηση από, ιδίως, Posidonia oceanica ή άλλα θαλάσσια φανερόγαμα.

               (2)

               Η Επιτροπή δύναται να επιτρέψει παρέκκλιση από την απαγόρευση που προβλέπεται στο άρθρο 4 παράγραφος 1 του κανονισμού (ΕΚ) αριθ. 1967/2006, υπό την προϋπόθεση ότι πληρούνται οι όροι που προβλέπονται στο άρθρο 4 παράγραφος 5.

               (3)

               Το άρθρο 13 παράγραφος 1 του κανονισμού (ΕΚ) αριθ. 1967/2006 απαγορεύει τη χρήση συρόμενων εργαλείων εντός 3 ναυτικών μιλίων από την ακτή ή εντός αποστάσεως από την ακτή μέχρι την ισοβαθή των 50 μέτρων στην περίπτωση που το βάθος αυτό συναντάται σε μικρότερη απόσταση από την ακτή.

               (4)

               Κατόπιν αιτήματος κράτους μέλους, η Επιτροπή δύναται να επιτρέψει παρέκκλιση από την απαγόρευση που προβλέπεται στο άρθρο 13 παράγραφος 1 του κανονισμού (ΕΚ) αριθ. 1967/2006, υπό την προϋπόθεση ότι πληρούνται οι όροι που προβλέπονται στο άρθρο 13 παράγραφοι 5 και 9.

               (5)

               Στις 18 Μαΐου 2011, η Επιτροπή έλαβε αίτημα από τη Γαλλία για παρέκκλιση από το άρθρο 4 παράγραφος 1 πρώτο εδάφιο, από το άρθρο 13 παράγραφος 1 πρώτο εδάφιο και από το άρθρο 13 παράγραφος 2 του εν λόγω κανονισμού, για τη χρήση των μηχανότρατων με ζευγαρωτά σκάφη σε ορισμένες θαλάσσιες ζώνες που βρίσκονται στα χωρικά ύδατα της Γαλλίας, επάνω από βυθούς με θαλάσσια βλάστηση από Ποσειδωνία (Posidonia oceanica) και εντός 3 ναυτικών μιλίων από την ακτή, ανεξαρτήτως βάθους.

               (6)

               Η Γαλλία υπέβαλε επικαιροποιημένα επιστημονικά και τεχνικά δικαιολογητικά στοιχεία σχετικά με τις εν λόγω παρεκκλίσεις.

               (7)

               Η επιστημονική, τεχνική και οικονομική επιτροπή αλιείας (ΕΤΟΕΑ) αξιολόγησε το αίτημα παρέκκλισης που υπέβαλαν οι γαλλικές αρχές και το συναφές σχέδιο διαχείρισης κατά την ολομέλειά της η οποία πραγματοποιήθηκε από τις 11 έως τις 15 Ιουλίου 2011.

               (8)

               Οι παρεκκλίσεις που ζήτησε η Γαλλία συνάδουν με τους όρους που προβλέπονται στο άρθρο 4 παράγραφος 5 και στο άρθρο 13 παράγραφοι 5 και 9 του κανονισμού (ΕΚ) αριθ. 1967/2006.

               (9)

               Το αίτημα αφορά αλιευτικές δραστηριότητες με σκάφη μέγιστου συνολικού μήκους 12 μέτρων και μέγιστη ισχύ κινητήρα 85 kW με συρόμενα δίχτυα βυθού, που κατά παράδοση ασκείται σε εκτάσεις θαλάσσιας βλάστησης με Ποσειδωνία, σύμφωνα με το άρθρο 4 παράγραφος 5 πρώτο εδάφιο του κανονισμού (ΕΚ) αριθ. 1967/2006.

               (10)

               Οι σχετικές αλιευτικές δραστηριότητες επηρεάζουν περίπου το 27,5 % των εκτάσεων θαλάσσιας βλάστησης Posidonia oceanica εντός της περιοχής που περιλαμβάνει το σχέδιο διαχείρισης και το 9 % της θαλάσσιας βλάστησης στα χωρικά ύδατα της Γαλλίας, σύμφωνα με το άρθρο 4 παράγραφος 5 πρώτο εδάφιο σημεία ii) και iii) του κανονισμού (ΕΚ) αριθ. 1967/2006.

               (11)

               Υπάρχουν ειδικοί γεωγραφικοί περιορισμοί λόγω του περιορισμένου μεγέθους της υφαλοκρηπίδας.

               (12)

               Η αλιεία δεν έχει σημαντική επίπτωση στο θαλάσσιο περιβάλλον.

               (13)

               Η παρέκκλιση που ζητήθηκε από τη Γαλλία αφορά περιορισμένο αριθμό σκαφών, ήτοι 36 μόνον σκάφη.

               (14)

               Η αλιεία με μηχανότρατες με ζευγαρωτά σκάφη («gangui») έχει ως στόχο ευρεία ποικιλία ειδών που αντιστοιχούν σε μια οικοθέση. Η σύνθεση των αλιευμάτων της αλιείας του είδους αυτού, ιδίως όσον αφορά τον αριθμό των ειδών που αλιεύονται, δεν επιτυγχάνεται με κανένα άλλο αλιευτικό εργαλείο. Συνεπώς, η αλιεία αυτού του είδους δεν μπορεί να πραγματοποιηθεί με άλλα εργαλεία.

               (15)

               Το σχέδιο διαχείρισης δεν εγγυάται καμία μελλοντική αύξηση της αλιευτικής προσπάθειας, δεδομένου ότι άδειες αλιείας θα εκδοθούν μόνον για 36 συγκεκριμένα σκάφη στα οποία αντιστοιχεί συνολική προσπάθεια 1 745 kW, και τα οποία έχουν ήδη λάβει άδεια αλιείας από τη Γαλλία.

               (16)

               Το αίτημα αφορά σκάφη που διαθέτουν ιστορικό αλιείας για πάνω από πέντε έτη και δραστηριοποιούνται στο πλαίσιο σχεδίου διαχείρισης που εγκρίθηκε από τη Γαλλία στις 15 Απριλίου 2014 (2), σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

               (17)

               Τα εν λόγω σκάφη περιλαμβάνονται σε κατάλογο που κοινοποιήθηκε στην Επιτροπή σύμφωνα με τις απαιτήσεις του άρθρου 13 παράγραφος 9 του κανονισμού (ΕΚ) αριθ. 1967/2006.

               (18)

               Οι συναφείς αλιευτικές δραστηριότητες πληρούν τις προϋποθέσεις του άρθρου 4, του άρθρου 8 παράγραφος 1 στοιχείο η) και του άρθρου 9 παράγραφος 3 του κανονισμού (ΕΚ) αριθ. 1967/2006.

               (19)

               Οι συναφείς αλιευτικές δραστηριότητες πληρούν τις απαιτήσεις καταγραφής που προβλέπεται στο άρθρο 14 του κανονισμού (ΕΚ) αριθ. 1224/2009 του Συμβουλίου (3).

               (20)

               Οι συναφείς αλιευτικές δραστηριότητες δεν παρεμποδίζουν τις δραστηριότητες σκαφών που χρησιμοποιούν άλλα εργαλεία εκτός των διχτυών τράτας, γρι γρι ή παρόμοιων συρόμενων διχτυών.

               (21)

               Η δραστηριότητα των μηχανότρατων με ζευγαρωτά σκάφη ρυθμίζεται στο γαλλικό σχέδιο διαχείρισης ώστε να εξασφαλίζεται ότι τα αλιεύματα των ειδών που αναφέρονται στο παράρτημα III του κανονισμού (ΕΚ) αριθ. 1967/2006 είναι ελάχιστα.

               (22)

               Οι αλιευτικές δραστηριότητες των μηχανότρατων με ζευγαρωτά σκάφη («gangui») δεν αποσκοπούν στην αλίευση κεφαλόποδων.

               (23)

               Το σχέδιο διαχείρισης της Γαλλίας περιλαμβάνει μέτρα για την παρακολούθηση των αλιευτικών δραστηριοτήτων, όπως προβλέπεται στο άρθρο 4 παράγραφος 5 και στο άρθρο 13 παράγραφος 9 τρίτο εδάφιο του κανονισμού (ΕΚ) αριθ. 1967/2006.

               (24)

               Ως εκ τούτου, οι παρεκκλίσεις που ζητήθηκαν πρέπει να εγκριθούν.

               (25)

               Οι γαλλικές αρχές θα πρέπει να υποβάλουν έκθεση στην Επιτροπή εγκαίρως και σύμφωνα με το σχέδιο παρακολούθησης που προβλέπεται στο σχέδιο διαχείρισης της Γαλλίας.

               (26)

               Θα πρέπει να θεσπιστεί περιορισμός όσον αφορά τη διάρκεια της παρέκκλισης ώστε να καταστεί δυνατή η ταχεία λήψη διορθωτικών μέτρων διαχείρισης σε περίπτωση που από την έκθεση προς την Επιτροπή προκύψει ότι η κατάσταση διατήρησης του υπό εκμετάλλευση αποθέματος είναι κακή, και παράλληλα να βελτιωθεί περαιτέρω το επιστημονικό υπόβαθρο που θα επιτρέψει την περαιτέρω βελτίωση του σχεδίου διαχείρισης.

               (27)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρεκκλίσεις
   Το άρθρο 4 παράγραφος 1 και το άρθρο 13 παράγραφοι 1 και 2 του κανονισμού (ΕΚ) αριθ. 1967/2006 δεν ισχύουν στα χωρικά ύδατα της Γαλλίας που γειτνιάζουν με τις ακτές της περιοχής της Provence — Alpes — Côte d'Azur όσον αφορά τις μηχανότρατες με ζευγαρωτά σκάφη («gangui») οι οποίες:

               α)

               φέρουν τον αριθμό νηολόγησης που αναφέρεται στο σχέδιο διαχείρισης της Γαλλίας,

               β)

               διαθέτουν ιστορικό αλιείας στο εν λόγω είδος για πάνω από πέντε έτη και για τις οποίες δεν προβλέπεται αύξηση της αλιευτικής ικανότητας στο μέλλον, και

               γ)

               διαθέτουν άδεια αλιείας και δραστηριοποιούνται στο πλαίσιο του σχεδίου διαχείρισης που εγκρίθηκε από τη Γαλλία σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

         Άρθρο 2
   Σχέδιο παρακολούθησης και υποβολή έκθεσης
   Η Γαλλία υποβάλλει στην Επιτροπή, εντός τριών ετών μετά την έναρξη ισχύος του παρόντος κανονισμού, έκθεση η οποία πρέπει να έχει συνταχθεί σύμφωνα με το σχέδιο παρακολούθησης που ορίζεται στο σχέδιο διαχείρισης του άρθρου 1 στοιχείο γ).
   Άρθρο 3
   Έναρξη ισχύος και περίοδος εφαρμογής
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται μέχρι τις 6 Ιουνίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 36 της 8.2.2007, σ. 6.

      (2)  Αναφορά JORF αριθ. 0101 της 30ής Απριλίου 2014, σ. 7452.

      (3)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).


title: Εκτελεστικός κανονισμός (ΕΕ) αριθ. 1140/2012 της Επιτροπής, της 28ης Νοεμβρίου 2012 , για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Coppia Ferrarese (ΠΓΕ)]

text:
               4.12.2012

               EL

               Επίσημη Εφημερίδα της Ευρωπαϊκής Ένωσης

               L 332/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1140/2012 ΤΗΣ ΕΠΙΤΡΟΠΉΣ
   της 28ης Νοεμβρίου 2012
   για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Coppia Ferrarese (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ιταλίας για την έγκριση τροποποιήσεων των προδιαγραφών της προστατευόμενης γεωγραφικής ένδειξης «Coppia Ferrarese», η οποία καταχωρίσθηκε δυνάμει του κανονισμού (ΕΚ) αριθ. 2400/96 της Επιτροπής (2), όπως τροποποιήθηκε με τον κανονισμό (ΕΚ) αριθ. 2036/2001 (3).

               (2)

               Δεδομένου ότι οι εν λόγω τροποποιήσεις δεν είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή δημοσίευσε την αίτηση τροποποιήσεων, κατ’ εφαρμογή του άρθρου 6 παράγραφος 2 πρώτο εδάφιο του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, οι εν λόγω τροποποιήσεις πρέπει να εγκριθούν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνονται οι τροποποιήσεις των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 327 της 18.12.1996, σ. 11.

      (3)  ΕΕ L 275 της 18.10.2001, σ. 9.

      (4)  ΕΕ C 75 της 14.3.2012, σ. 13.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:

         Κλάση 2.4.   Προϊόντα αρτοποιίας, ζαχαροπλαστικής ή μπισκοτοποιίας

      ΙΤΑΛΙΑ
      Coppia Ferrarese (ΠΓΕ)


title: Εκτελεστικός κανονισμός (ΕΕ) 2015/52 της Επιτροπής, της 14ης Ιανουαρίου 2015 , για την τροποποίηση του εκτελεστικού κανονισμού (ΕΕ) αριθ. 686/2012 όσον αφορά το κράτος μέλος εισηγητή για τη δραστική ουσία mecoprop-P  Κείμενο που παρουσιάζει ενδιαφέρον για τον ΕΟΧ

text:
               15.1.2015

               EL

               Επίσημη Εφημερίδα της Ευρωπαϊκής Ένωσης

               L 9/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/52 ΤΗΣ ΕΠΙΤΡΟΠΉΣ
   της 14ης Ιανουαρίου 2015
   για την τροποποίηση του εκτελεστικού κανονισμού (ΕΕ) αριθ. 686/2012 όσον αφορά το κράτος μέλος εισηγητή για τη δραστική ουσία mecoprop-P
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 19,
   Εκτιμώντας τα ακόλουθα:

               (1)

               O εκτελεστικός κανονισμός (ΕΕ) αριθ. 686/2012 της Επιτροπής (2) αναθέτει την αξιολόγηση κάθε δραστικής ουσίας σε ένα κράτος μέλος εισηγητή και σε ένα κράτος μέλος συνεισηγητή. Αφού ζητήθηκε από τον αιτούντα και με τη σύμφωνη γνώμη των ενδιαφερόμενων κρατών μελών, κρίνεται απαραίτητο να αλλάξει το κράτος μέλος εισηγητής για την ουσία mecoprop-P, τηρώντας παράλληλα την ισορροπία όσον αφορά τον καταμερισμό των αρμοδιοτήτων και των εργασιών μεταξύ κρατών μελών. Η αξιολόγηση για τις ανάγκες της εφαρμογής των διαδικασιών ανανέωσης για την ουσία mecoprop-P θα πρέπει από τώρα και στο εξής να ανατεθεί στο Ηνωμένο Βασίλειο.

               (2)

               Ο εκτελεστικός κανονισμός (ΕΕ) αριθ. 686/2012 θα πρέπει, συνεπώς, να τροποποιηθεί αναλόγως.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του εκτελεστικού κανονισμού (ΕΕ) αριθ. 686/2012, η καταχώριση για τη δραστική ουσία mecoprop-P αντικαθίσταται από το ακόλουθο κείμενο:

                  Δραστική ουσία

                  Κράτος μέλος εισηγητής

                  Κράτος μέλος συνεισηγητής

                  «Mecoprop-P

                  UK

                  IE»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

      Βρυξέλλες, 14 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Εκτελεστικός κανονισμός (ΕΕ) αριθ. 686/2012 της Επιτροπής, της 26ης Ιουλίου 2012, για την ανάθεση, στα κράτη μέλη, της αξιολόγησης δραστικών ουσιών των οποίων η έγκριση λήγει το αργότερο στις 31 Δεκεμβρίου 2018 για την εφαρμογή της διαδικασίας ανανέωσης (ΕΕ L 200 της 27.7.2012, σ. 5).